રાજ્યની સ્કૂલોમાં ફરજ બજાવતી મહિલા શિક્ષકાઓ માટે અગાઉ બેથી ત્રણ વાર અલગ અલગ જિલ્લામાં સાડી પહેરવા અંગેના પરિપત્રને લઈને વિવાદ થઈ ચૂક્યા છે. જેમાં છેલ્લે મહેસાણા જિલ્લામાં મહિલા કર્મચારીઓને સ્કૂલમાં ફરજિયાત સાડી પહેરીને આવવા આદેશ અપાયો હતો. જોકે, આ મુદ્દે વિવાદ વકરતા શિક્ષણ વિભાગ દ્વારા દરમિયાનગીરી કરવાની ફરજ પડી હતી અને સાડીના બદલે મહિલા કર્મચારીઓને છાજે તેવા કપડા પહેરવા સૂચના અપાઈ હતી. આમ, કોઈ ચોક્કસ પ્રકારના કપડા પહેરવાના આગ્રહ અંગે અગાઉ વિવાદ થઈ ચૂક્યા છે.